ঘোষণা হল পশ্চিমবঙ্গ বিধানসভা নির্বাচনের দিনক্ষণ।
পশ্চিমবঙ্গে ৬ দফায় ভোটগ্রহণ হবে।  প্রথম দফায় জঙ্গলমহলে ভোট হবে দু’দিনে। মোট ১৮টি বিধানসভায় ভোট নেওয়া হবে।   ভোট  ৪ এপ্রিল  হবে।  দ্বিতীয় ভাগে ৩১ টি আসনে ১১ এপ্রিল ভোটগ্রহণ হবে।
দ্বিতীয় দফায় ৫৬টি আসনে ভোট গ্রহণ হবে। ভোট হবে ১৭ এপ্রিল।
তৃতীয় দফায় ৬২টি আসনে ভোটগ্রহণ হবে। ভোট হবে ২১ এপ্রিল।
চতুর্থ দফায় ৪৯টি আসনে ভোট ২৫ এপ্রিল ভোট।
পঞ্চম দফায় ৫৩টি আসনে ভোট হবে ৩০ এপ্রিল।
ষষ্ঠ দফায় ভোট হবে ২৫টি আসনে। ভোটগ্রহণ ৫ মে। এই পর্যায়ে কোচবিহারে ভোট হবে। ফলে ছিটমহলের বাসিন্দারা ওই দিনই  প্রথম ভোট দেবেন।
পশ্চিমবঙ্গ ছাড়াও অসম, কেরল, তামিলনাড়ু এবু পুদুচেরিতে ভোটের দিনক্ষণ ঘোষণা করবে কমিশন।
অসমে দুই দফায় ভোট হবে। প্রথম দফায় ৪ এপ্রিল ৬৫টি বিধানসভায় ভোটগ্রহণ করা হবে। দ্বিতীয় দফায় ৬১টি আসনে ১১ এপ্রিল ভোটগ্রহণ হবে।
কেরলে এক দফায় ভোট হবে। ভোটগ্রহণ ১৬ মে।
কেরল, তামিলনাড়ু এবং পুদুচেরিতে এক দফায় ভোট ১৬ মে ভোটগ্রহণ হবে।
সব রাজ্যেই ১৯ মে ভোট গণনা।
পশ্চিমবঙ্গে মোট   দফায় ভোট গ্রহণ হবে। আচরণ বিধি লাগু হয়ে গেল। আচরণবিধি মানার ক্ষেত্রে নির্বাচন কমিশন কড়া নজরদারি চালাবে।পশ্চিমবঙ্গে মোট ৬.৫৫ কোটি ভোটার। ভোটারদের নাম নথিভুক্ত করার জন্য আবেদন জানিয়েছে কমিশন। মনোয়ন জমা দেওয়ার শেষ দিন পর্যন্ত ভোটার লিস্টে নাম নথিভুক্ত করা যাবে।
ফটো ভোটারস্লিপ বিলির উপরেও কেন্দ্রীয় পর্যবেক্ষকেরা কড়া নজর রাখবেন। ৫ রাজ্যেই ভোটগ্রহণ কেন্দ্র বাড়ানো হয়েছে। পশ্চিমবঙ্গে মোট ৭৭,২৪৭টি ভোটগ্রহণ কেন্দ্র থাকছে।
মহিলা পরিচালিত ভোটগ্রহণ কেন্দ্র। এই ভোটগ্রহণকেন্দ্রগুলিতে মহিলা নিরাপত্তাকর্মীরাই থাকবেন। প্রতিটি বিধানসভা কেন্দ্রে  একটি করে মডেল ভোটগ্রহণ কেন্দ্র থাকবে। পাঁচটি রাজ্যেই ইভিএমে দলীয় প্রার্থীদের প্রতীকের সঙ্গে নোটা বোতাম খাকবে, অর্থাৎ কোনও প্রার্থীকে ভোট না দেওয়ার সুযোগ থাকবে। ইভিএমে এবার প্রার্থীদের ছবিও থাকবে।
সমাজবিরোধী এবং দুষ্কৃতীদের বিরুদ্ধেও যথাযত ব্যবস্থা নেওয়ার আশ্বাস দিয়েছে কমিশন। পশ্চিমবঙ্গ এবং অসমে ভোটগ্রহণকেন্দ্র এবং তার সংলগ্ন এলাকায় কেন্দ্রীয় বাহিনী মোতায়েন করা থাকবে। ঠিকমতো কেন্দ্রীয় বাহিনী মোতায়েন করা হচ্ছে কি না, নির্বাচন কমিশনের কেন্দ্রীয় পর্যবেক্ষকেরা তার উপরে কড়া নজরদারি চালাবে। প্রতিটি জেলায় ৫জন করে পর্যবেক্ষক থাকবে। মাসলম্যানদের ভয় কাটিয়ে যাতে ভোটাররা যাতে নিশ্চিন্তে ভোট দিতে পারে তা নিশ্চিত করাই কমিশনের লক্ষ্য বলে জানিয়েছেন মুখ্য নির্বাচন কমিশনার নাসিম জাইদি। তথ্যপ্রযুক্তি এবং মোবাইল অ্যাপ্লিকেশনের ব্যবহারের ক্ষেত্রেেও এই নির্বাচন নজির তৈরি করবে বলে জানিয়েছেন মুখ্য নির্বাচন কমিশনার।  এই সুবিধাগুলি কাজে লাগিয়ে মানুষ অভিযোগও জানাতে পারবে। শুক্রবার থেকেই পাঁচটি রাজ্যের যাবতীয় প্রশাসনিক দায়িত্বভার কমিশনের হাতে যাচ্ছে। ফলে নির্বাচন-পর্ব না মেটা পর্যন্ত রাজ্য সরকারগুলির থেকে নিরপেক্ষ ভূমিকা পালন করার জন্য আবেদন জানিয়েছেন মুখ্য নির্বাচন কমিশনার কমিশন।
২৩৪টি আসন থাকলেও তামিলনাড়ুতে এক দফায় ভোট নেবে নির্বাচন কমিশন। তার সঙ্গে কেরালা এবং পুদুচেরিতেও ভোট নেওয়া হবে। ফলে, বোঝাই যাচ্ছে রাজ্যের আইনশৃঙ্খলা পরিস্থিতি নিয়ে নির্বাচন কমিশন কতটা উদ্বিগ্ন। ৬ দফায় ভোটগ্রহণে আসলে বিরোধীদের অভিযোগগুলিকেই স্বীকৃতি দিল বলে মনে করছে রাজনৈতিক মহল। মুখ্য নির্বাচন কমিশনার বারবারই বলেছেন, ভোটারদের জন্যই নির্বাচনের যাবতীয় আয়োজন। ফলে, তাঁরা যাতে নির্ভয়ে ভোট দিতে পারেন, তা নিশ্চিত করার জন্য সব পদক্ষেপ নেওয়া হবে।